2.3 Moottorin tyyppinimitys ja moottoriperheen nimitys Valmistajan on annettava jokaiselle moottorityypille ja moottoriperheelle ainutkertainen aakkosnumeerinen koodi. 2.3.1 Moottorityypin osalta koodia kutsutaan moottorin tyyppinimitykseksi, ja sillä on yksilöitävä selvästi ja yksiselitteisesti ne moottorit, joilla on erityinen teknisten ominaisuuksien yhdistelmä asianomaiseen moottorityyppiin sovellettavien tämän liitteen lisäyksen A.3 osassa C esitettyjen tekijöiden osalta. 2.3.2 Tiettyyn moottoriperheeseen kuuluvien moottorityyppien koko koodia kutsutaan nimellä perhe-tyyppi tai ”FT” (Family-Type), ja se koostuu kahdesta osasta: ensimmäistä osaa kutsutaan moottoriperheen nimitykseksi ja se yksilöi asianomaisen moottoriperheen, toinen osa on moottoriperheeseen kuuluvan kunkin erillisen moottorityypin moottorin tyyppinimitys. Moottoriperheen nimityksellä on yksilöitävä selvästi ja yksiselitteisesti ne moottorit, joilla on erityinen teknisten ominaisuuksien yhdistelmä asianomaiseen moottoriperheeseen sovellettavien tämän liitteen lisäyksen A.3 osissa B ja C esitettyjen tekijöiden osalta. FT:llä on yksilöitävä selvästi ja yksiselitteisesti ne moottorit, joilla on erityinen teknisten ominaisuuksien yhdistelmä kyseisen moottoriperheen asianomaiseen moottorityyppiin sovellettavien tämän liitteen lisäyksen A.3 osassa C esitettyjen tekijöiden osalta.